හොරොව්පතාන නගරයේ පෞද්ගලික මූල්‍ය ආයතනයක් තුළදී කාන්තාවක් ඝාතනය කළ පුද්ගලයෙකු පොලීසිය ඊයේ(26) අත්අඩංගුවට ගෙන තිබෙනවා.හොරොව්පතාන පොලීසිය සඳහන් කළේ 33 හැවිරිදි කාන්තාවක් මෙලෙස තියුණු ආයුධයකින් පහරදී ඝාතනය කර ඇති බවයි.අත්අඩංගුවට ගත් 22 හැවිරිදි සැකකරු සහ මෙම කාන්තාව අතර කලක පටන් පැවති ආරවුලක් දුරදිග ගොස් මෙම ඝාතනය සිදුව ඇති බවටයි පොලිස් විමර්ශනවලින් අනාවරණ වී ඇත්තේ.